சென்னை: மக்களால் தேர்ந்தெடுக்கப்பட்ட அரசு செயல்பாடுகளில் குறுக்கிடுவது ஏற்றுக்கொள்ள முடியாதது என மத்திய அரசை மறைமுகமாக தாக்கியுள்ளார் மக்கள் நீதி மய்யம் கட்சி தலைவர் கமல்ஹாசன். இது குறித்து அவர் டிவிட்டரில் கூறியிருப்பதாவது: மக்களால் தேர்ந்தெடுக்கப்பட்ட அரசின் செயல்பாடுகளில் குறுக்கிடுவது ஜனநாயக நாட்டில் ஏற்றுக்கொள்ள முடியாதது. டெல்லி, தமிழகம், புதுச்சேரியில் நடந்துகொண்டிருப்பதில் வித்தியாசம் எதுவுமே இல்லை. நல்லதுக்கான மாற்றம் தேவை என காத்திருக்கும் மக்களை எரிச்சலூட்டும் செயல் இது.